b'\n_START_ARTICLE_\nMarcus Campbell\n_START_SECTION_\nKariera\n_START_PARAGRAPH_\nCampbell \xc5\xbeivi v Erskinu. Profesionalec je od leta 1991, devet zaporednih sezon \xc5\xbee dr\xc5\xbei mesto med najbolj\xc5\xa1imi 64 igralci sveta po svetovni jakostni lestvici._NEWLINE_Campbella se poznavalci \xc5\xa1porta morebiti najbolje spominjajo po tem, da je na turnirju UK Snooker Championship 1998 poni\xc5\xbeal sedemkratnega svetovnega prvaka Stephena Hendryja z izidom 9-0. Ta izid imajo poznavalci tudi za enega najpresenetljivej\xc5\xa1ih rezultatov v zgodovini \xc5\xa1porta. Po Hendryju je premagal \xc5\xa1e Quintena Hanna z 9-6, a nato v osmini finala izgubil proti Stevu Davisu s 6-9. V tej sezoni je dosegel tudi svojo najbolj\xc5\xa1o uvrstitev na katerem od jakostnih turnirjev, to je bila uvrstitev v \xc4\x8detrtfinale turnirja Scottish Open 1999._NEWLINE_Sezono 2007/08 je za\xc4\x8del z uvrstitvijo v osmino finala turnirja Grand Prix, potem ko je izlo\xc4\x8dil dva vrhunska igralca, Graema Dotta in Anthonyja Hamiltona. Njegovo pot na turnirju je nato kon\xc4\x8dal Joe Swail, izid je bil 2-5. Zatem se je uvrstil v \xc5\xa1estnajstino finala turnirja Welsh Open, na katerem je premagal Leeja Spicka, Rickyja Waldena in Gerarda Greena. Naposled je z rezultatom 4-5 tesno izgubil proti Kitajcu Dingu Junhuiju._NEWLINE_Na Prvenstvu Bahrajna 2008 je v wildcard krogu dosegel niz 147 to\xc4\x8dk. V prvem krogu glavnega dela turnirja ga je nato z izidom 5-4 izlo\xc4\x8dil Neil Robertson._NEWLINE_Campbell trenira v Q Clubu v Glasgowu, njegova trening partnerja sta Alan McManus in Stephen Maguire. Njegov trenutni trener je Steven Sillars._NEWLINE_Pred kratkim je povil sina.'